《扬子江夜泊逢友人自边回谈塞上事》
明代·邓云霄

仗剑从军侠骨横，相逢凄恻十年情。醉来杨子潮头月，肠断蓬婆雪外城。

汉将射雕吹晓角，胡儿牧马起边声。闻君话尽沙场苦，一夜西风白发生。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。